हार्डवेयर फंक्शन जइसे कि इनपुट आ आउटपुट सभ आ मेमोरी के एलोकेशन (आबंटन) नियर फंक्शन सभ खातिर ऑपरेटिंग सिस्टम के काम कंप्यूटर प्रोग्राम आ कंप्यूटर हार्डवेयर के बीचा में बिचौलिया नियर होला। ऑपरेटिंग सिस्टम अइसन सगरी यंत्र आ उपकरण सभ में होखे लें जिनहन में कंप्यूटर डिवाइस के इस्तेमाल होला। एकर मतलब ई भइल की कंप्यूटर इस्तेमाल करे वाला डिजिटल स्मार्ट घड़ी, मोबाइल फोन, बीडियो कंसोल से ले के वेब सर्वर आ सुपरकंप्यूटर ले, सभने में ऑपरेटिंग सिस्टम होखे ला।